Diari Oficial de la Generalitat Valenciana


Sumari del DOGV 8155, del 24-10-2017 (2017/9356)

RESOLUCIÓ de 19 d'octubre de 2017, del director general d'Esport i del secretari general de l'Institut Valencià de la Joventut.Generalitat Jove, per la qual es convoca la campanya d'activitats nàutiques de la Generalitat «A la Mar 2018», la qual inclou el Programa blau.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8155

Data del DOGV
:   24-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9356


Data del document
:   19-10-2017

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 d'octubre de 2017, del director general d'Esport i del secretari general de l'Institut Valencià de la Joventut.Generalitat Jove, per la qual es convoca la campanya d'activitats nàutiques de la Generalitat «A la Mar 2018», la qual inclou el Programa blau. [2017/9356]  
L'Estatut d'Autonomia de la Comunitat Valenciana atribueix a la Generalitat competència exclusiva en matèria de joventut (article 49.1.25) i en matèria d'esport (49.1.28).  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, estableix, en l'article 32, que la conselleria competent en matèria d'esport convocarà campanyes de promoció esportiva i prestarà atenció preferent a les relacionades amb els esports nàutics, activitats i esports en el medi natural. Així mateix, l'article 33 estableix que les escoles de la mar de la Generalitat són centres de pràctica, formació i difusió de les activitats nàutiques. Es constitueixen com una xarxa d'escoles al llarg del litoral de la Comunitat Valenciana i poden funcionar en instal·lacions pròpies o concertades amb altres administracions públiques o entitats públiques o privades.  
  
La Llei 18/2010, de 30 de desembre, de la Generalitat, de joventut de la Comunitat Valenciana estableix, com una de les funcions de l'Institut Valencià de la Joventut.Generalitat Jove, el impulsar la prestació de serveis a la joventut i potenciar l'exercici d'activitats de temps lliure, així com els programes destinats a promoure i facilitar l'accés de la població juvenil a serveis de caràcter cultural, esportiu, recreatiu, de consum, de transport i semblants.  
Anualment la Generalitat convoca la campanya d'activitats nàutiques «A la mar» per a la promoció dels esports nàutics entre tota la societat per mitjà de les escoles de la mar.  
Des de la Generalitat, amb la intenció de promocionar el contacte i gaudi de l'entorn marí per part de la població, principalment en edat escolar i juvenil, així com aconseguir més autonomia en la pràctica dels esports nàutics, ampliant els coneixements adquirits als seus respectius centres i oferint la possibilitat de practicar-los, s'ha dissenyat el Programa blau. La finalitat d'este programa és oferir als alumnes l'oportunitat de conèixer el món de la navegació i familiaritzar-s'hi, a través de la pràctica, i possibilitar, a més, que amplien i consoliden els coneixements adquirits fins al moment. Així mateix, als valors educatius que es deriven de la realització d'activitats en el medi natural, se suma el treball interdisciplinari que ofereix este tipus d'activitats esportives.  
  
D'acord amb estes competències i disposicions legals, i amb la intenció de complir amb les línies mencionades, la Generalitat organitza anualment, des de 1985, campanyes de promoció de les activitats nàutiques.  
En virtut d'això i fent ús de les competències assignades a la Conselleria d'Educació, Investigació, Cultura i Esport, i a l'Institut Valencià de la Joventut.Generalitat Jove, i d'acord amb el conveni de col·laboració de data 19 de febrer de 2013, subscrit entre la Generalitat i l'Institut Valencià de la Joventut.Generalitat Jove, per a la gestió conjunta de la campanya d'activitats nàutiques de la Generalitat «A la mar», i resta de normativa, i en el marc de l'article 24 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en l'exercici de competències delegades al secretari general de l'Institut Valencià de la Joventut.Generalitat Jove, de conformitat amb el que preveu l'article 10 de la Llei 18/2010, de joventut de la Comunitat Valenciana, l'article 11 del Decret 103/2015, de 7 de juliol, del Consell, pel que s'estableix l'estructura orgànica bàsica de la presidència i de les conselleries de la Generalitat, i la Resolució de 16 de juliol de 2015, del secretari autonòmic d'Inclusió i de l'Agència Valenciana d'Igualtat i el director general de l'IVAJ.GVA JOVE, per mitjà de la qual es deleguen competències i atribucions (DOGV 7575, 21.7.2015). En relació amb l'article 70 de la Llei 5/1983, de 30 de desembre, del Consell, resolem conjuntament:  
  
Primer  
Convocar la campanya d'activitats nàutiques de la Generalitat «A la mar 2018», dirigida a l'aprenentatge i difusió dels esports nàutics i el coneixement, conservació i respecte del medi marí, amb especial atenció als jóvens en edat escolar.  
  
Segon  
Convocar, dins de la campanya d'activitats nàutiques de la Generalitat «A la mar 2018», el Programa blau, dirigit a centres educatius, associacions juvenils, ajuntaments, clubs esportius i altres entitats legalment constituïdes.  
  
Tercer  
Aprovar les bases que regiran la present convocatòria del Programa blau i que figuren com a annex I de la present resolució.  
  
Quart  
La Direcció General d'Esport i l'Institut Valencià de la Joventut.Generalitat Jove es reserven el dret a modificar l'oferta i el programa d'activitats i a adaptar-lo a la demanda o a l'interés públic.  
A més, s'hi podran incorporar noves escoles de la mar, així com suspendre alguna de les activitats oferides, si circumstàncies de qualsevol tipus impedeixen el normal desenvolupament d'estes.  
  
Cinqué  
La Direcció General d'Esport, l'Institut Valencià de la Joventut.Generalitat Jove, dictaran totes les instruccions que siguen necessàries per al desplegament de la present resolució.  
  
Sisé  
La present resolució entrarà en vigor l'endemà de ser publicada en el Diari Oficial de la Generalitat Valenciana.  
  
Contra esta resolució, que no posa fi a la via administrativa, les persones interessades podran interposar recurs d'alçada davant dels òrgans que han dictat l'acte o el superior jeràrquic en el termini d'un mes, a comptar des de l'endemà de la seua publicació en el DOGV. Tot això de conformitat amb el que disposen els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 d'octubre de 2017.- El director general d'Esport: Josep Miquel Moya Torres. El secretari general de l'IVAJ.GVA Jove: Jesús Martí Nadal.  
  
  
  
ANNEX I  
El Programa blau, organitzat per la Conselleria d'Educació, Investigació, Cultura i Esport, a través de la Direcció General d'Esport (d'ara endavant, DGE) i l'Institut Valencià de la Joventut.Generalitat Jove (d'ara endavant, IVAJ.GVA JOVE), s'emmarca dins de la campanya d'activitats nàutiques de la Generalitat «A la mar 2018» i es regirà per les bases següents:  
  
1. Objecte  
Oferir cursos que faciliten el coneixement i la pràctica d'activitats nàutiques durant els mesos de setembre a juny dirigits a tota la ciutadania, amb especial atenció a centres docents com a complement del seu procés educatiu.  
  
2. Participants  
Podran participar-hi grups escolars de Primària, Secundària, Batxillerat, cicles formatius, universitats, associacions juvenils, ajuntaments, clubs esportius i altres entitats legalment constituïdes, que complisquen les condicions de participació i requisits d'inscripció recollits en les presents bases.  
Els participants en les activitats de Setmana Blava i Dia Blau, dins de la campanya «A la mar 2018» només podran inscriure's com a grup. Les inscripcions es faran sota la responsabilitat d'una persona física, major d'edat, que represente el grup. En l'activitat de Cap de Setmana Blava o unes altres de noves que puguen incloure's en el programa, podran fer-ho tant en forma de grup com de manera individual.  
  
2.1. Condicions de participació  
a) A partir de 1r curs de educació primària o tindre almenys 7 anys durant l'any 2018 per a les activitats d'un dia sense internat.  
b) A partir de 3r curs de educació primària o tindre almenys 9 anys durant l'any 2018 per a la resta d'activitats.  
c) Saber nadar correctament.  
d) Posseir els coneixements tècnics per al nivell inscrit.  
e) No presentar contraindicacions medicosanitàries per a la pràctica de les activitats nàutiques.  
2.2. Obligacions dels participants  
La incorporació a l'activitat i la tornada serà per compte de les persones interessades i pels seus propis mitjans.  
A l'incorporar-se a l'activitat, el responsable de grup haurà de presentar les fitxes d'informació sanitària dels participants. Aquesta fitxa només és necessària per a les activitats de més de dos dies de duració.  
Els professorat responsable haurà de portar la fotocòpia del SIP o d'un document semblant, de cada participant, que cobrisca qualsevol malaltia que poguera sobrevindre durant la realització del curs.  
Els participants i, si no n'hi ha, el professor o persona física que represente al grup, seran responsables del bon ús de les instal·lacions i del material, i hauran d'abonar, si és el cas, el cost dels danys que pogueren produir-se per negligència o mal ús.  
Els participants en la campanya «A la mar 2018» estaran obligats a complir la normativa de règim intern de la corresponent escola de la mar. De la mateixa manera, es respectaran les instruccions que el personal tècnic i de serveis pogueren donar.  
La responsabilitat dels participants fora de les activitats organitzades per les escoles de la mar serà del professor o persona física que represente l'entitat i que acompanye el grup.  
  
3. Escoles de la mar  
  
Escoles de la mar Règim  
E. M. Benicàssim Externat/internat a l'alberg Argentina de l'IVAJ.GVA JOVE  
E. M. Borriana Externat/internat a la mateixa Escola de la Mar de Borriana  
  
  
4. Activitats  
4.1. Setmana Blava  
Consisteix en una setmana de multiactivitat nàutica de dilluns a divendres en què s'imparteixen classes teòriques i pràctiques de vela, piragüisme i/o windsurf. Les classes pràctiques de vela es realitzen en embarcacions col·lectives acompanyades d'un monitor. Les activitats de piragüisme i windsurf es faran en piragües i taules individuals tutelades per monitors a bord d'una embarcació pneumàtica.  
A l'Escola de la Mar de Borriana, a més de les activitats esmentades, s'hi podran practicar les modalitats de rem en embarcacions de 4 persones més timoner i dobles sense timoner, així com caiac-pol (un esport col·lectiu de 5x5 en piragües individuals).  
Si tots els participants d'un grup ja tenen el nivell 1 i volen realitzar el nivell 2 o qualsevol altra adaptació, hauran de demanar-ho prèviament, i s'acceptarà la seua sol·licitud segons la disponibilitat de l'escola de la mar corresponent.  
4.2. Dia Blau  
Es tracta d'una jornada de familiarització amb l'activitat nàutica. Durant el Dia Blau es porten a terme diverses activitats nàutiques amb una classe teòrica i pràctica de vela en embarcacions col·lectives acompanyats d'un monitor, i de piragüisme en piragües individuals tutelades per monitors a bord d'una embarcació pneumàtica.  
L'oferta de dies blaus podrà ser reservada també en mòduls de dos, tres, quatre dies o una Setmana Blava completa amb l'opció de contractar el règim d'internat, si n'hi ha possibilitat.  
Les setmanes blaves no reservades podran ser ocupades en jornades d'un, dos o més dies blaus.  
4.3. Cap de Setmana Blau  
L'objectiu és donar a conèixer als participants els esports nàutics des d'un punt de vista lúdic i recreatiu. L'activitat es distribueix en tres sessions els dissabtes al matí i a la vesprada, i els diumenges al matí, amb classes teòriques i pràctiques.  
En principi s'oferiran diverses activitats nàutiques en què es combina la pràctica de la vela lleugera iniciació, piragüisme i/o windsurf. No obstant això, es podran fer cursos de modalitats nauticoesportives específiques a consideració de la DGE o de l'IVAJ.GVA JOVE o a petició expressa d'un grup de participants: vela lleugera iniciació, vela lleugera perfeccionament, piragüisme, windsurf, rem i vela creuer (estes dos últimes, només a Borriana). En tot cas, cal un mínim de tres alumnes per modalitat perquè es faça el curs.  
Els menors d'edat han d'assistir acompanyats del pare, la mare, el tutor, la tutora o de la persona degudament autoritzada per estos, a fi de responsabilitzar-se dels alumnes durant el període del cap de setmana en què no es duga a terme cap activitat nàutica.  
4.4. Activitats especials en l'Escola de la Mar de Borriana  
La DGE o l'IVAJ.GVA JOVE podran programar activitats nàutiques singulars amb l'objectiu de millorar i ampliar l'oferta per a una millor promoció dels esports nàutics.  
Les entitats degudament constituïdes podran sol·licitar un altre tipus d'activitats en les instal·lacions de l'Escola de la Mar de Borriana, preferentment nàutiques, sempre que estes siguen compatibles amb les activitats prèviament organitzades i amb l'ús per al qual l'escola de la mar està preparada i concebuda.  
Per a això, caldrà sol·licitar per escrit l'ús de les instal·lacions, exposar els fins de l'activitat plantejada i presentar la sol·licitud en la DGE o l'IVAJ.GVA JOVE.  
Les sol·licituds seran estudiades per rigorós orde de registre d'entrada i es concediran si hi ha disponibilitat i viabilitat tècnica.  
Si és el cas, s'aplicaran les tarifes que figuren en la base 7, pels serveis d'allotjament i restauració en l'Escola de la Mar de Borriana.  
  
  
5. Oferta  
5.1. Oferta de setmanes blaves i dies blaus a les escoles de la mar  
  
Escola de la Mar Règim Places per setmana/dia Temporada  
Benicàssim Internat/externat 40 Maig i juny  
Borriana Internat/externat 60  
  
80 Inici curs escolar fins a abril  
Maig i juny  
Edat mínima dels participants A partir de 1r de Primària per a 1 Dia Blau sense internat  
A partir de 3r de Primària per a la resta d'activitats  
Places mínimes i màximes per grup Benicàssim  
  
Borriana Mínim 10 € màxim 40  
Mínim 10 € màxim 80  
Duració Setmana Blava  
  
  
  
Dia Blau 5 dies. De dilluns a les 10.00 h fins divendres a les 18.00 h  
1 dia. De 10.00 h a 18.00 h  
Places gratuïtes per a responsables de grup 1 per grup menor de 20 alumnes  
2 per grup igual o superior a 20 alumnes  
3 per grup amb 50 o més alumnes  
Serveis inclosos per persona Interns:  
Multiactivitat nàutica, amb allotjament i alimentació en règim de pensió completa.  
Activitats complementàries d'animació i temps lliure.  
  
Externs:  
Multiactivitat nàutica amb la possibilitat de contractar el menjar.  
  
  
  
5.2. Oferta de caps de setmana blaus  
  
Escola de la Mar Règim Places per cap de setmana Temporada  
Benicàssim Internat o externat 40 Maig i juny  
Borriana Internat o externat 40 De març a juny i   
de setembre a   
octubre  
Edat mínima dels participants (durant l'any de la realització del curs) Multiactivitat nàutica: 9 anys  
Vela lleugera iniciació: 9 anys.  
Piragüisme: 9 anys.  
Windsurf: 10 anys.  
Vela lleugera perfeccionament: 14 anys.  
Rem a Borriana: 15 anys.  
Vela creuer a Borriana: 15 anys.  
Duració 2 dies.   
De dissabte a les 10.00 hores a diumenge a les 14.00 hores  
Places mínimes i màximes Per curs  
  
Per a internat  
Per modalitat Mínim 10 € màxim 40  
  
Mínim 10 interns  
Mínim 3  
Serveis inclosos per persona Interns:  
Multiactivitat nàutica amb allotjament i alimentació en règim de pensió completa.  
  
Externs:  
Multiactivitat nàutica amb   
possibilitat de contractar el dinar del dissabte.  
  
  
5.3. En referència a l'oferta de les activitats del Programa blau, cal tindre en compte els aspectes següents:  
- La temporalitat de cada activitat podrà ser modificada a criteri de la DGE o l'IVAJ.GVA JOVE.  
- L'oferta concreta serà la que figura en la web   
www.escolesdelamar.com  
- Les entitats podran fer sol·licituds fora de la temporalitat indicada. Les sol·licituds seran estudiades i ateses si n'hi ha possibilitat.  
  
- Hi ha opció de sol·licitar serveis extres d'acord amb les tarifes que figuren en la base 7, que es concediran en funció de la disponibilitat i la viabilitat tècnica.  
5.4. En el cas de participants amb necessitats educatives especials, la DGE o l'IVAJ.GVA JOVE podran adaptar els criteris de nombre mínim de participants per grup, així com incrementar les places gratuïtes dels responsables acompanyants.  
  
6. Inscripcions  
6.1. Reserves en Setmana Blava i Dia Blau  
Les reserves s'han de fer exclusivament en la pàgina web de les escoles de la mar, www.escolesdelamar.com, a partir de les 10.00 hores de l'endemà de la publicació de la present resolució.  
Les reserves hauran de confirmar-se en el termini de 7 dies naturals comptats des de l'endemà de la seua formalització, per mitjà de l'ingrés de l'import que corresponga:  
Per a setmanes blaves o diversos dies blaus: s'haurà d'efectuar el pagament d'un senyal equivalent a 10 - per participant.  
Per a un Dia Blau: s'haurà d'efectuar el pagament de l'import total de la reserva.  
En el cas de no fer l'ingrés es perdrà la reserva del curs, el qual tornarà a estar disponible en la pàgina web www.escolesdelamar.com per als següents grups interessats.  
En les Reserves de setmanes blaves o diversos dies blaus, l'import restant s'haurà d'abonar amb una antelació mínima de 20 dies naturals del començament de l'activitat.  
Les dades dels participants, tant en les setmanes blaves com en els dies blaus, s'han d'emplenar, almenys, 20 dies naturals abans de l'inici de l'activitat, i prestar especial atenció a les indicacions de les necessitats especials de l'alumnat.  
Els pagaments podran realitzar-se en la mateixa pàgina web o bé fent un ingrés o per transferència bancària.  
6.2. Reserves en caps de setmana blaus  
Les reserves es podran realitzar en la pàgina web: www.escolesdelamar.com a partir de les 10.00 hores de l'endemà de la publicació de la present resolució. L'oferta d'activitats es podrà incrementar posteriorment d'acord amb les possibilitats de les escoles de la mar.  
El pagament de la quota podrà realitzar-se en la mateixa pàgina web o fent un ingrés o transferència bancària en el termini de 5 dies naturals des de la formalització de la reserva.  
  
7. Preus  
El preu dels serveis serà l'establit en cada una de les activitats convocades, amb l'IVA inclòs.  
Els responsables, professors o persones físiques que representen l'entitat i que acompanyen el grup gaudiran de places gratuïtes segons s'especifica en la base 5 d'este annex.  
En les activitats de Setmanes i Dies Blaus es distingiran tres períodes amb les seues respectives tarifes: temporada baixa, des d'octubre fins a març; temporada mitjana, abril i setembre; temporada alta, maig i juny.  
S'estableix un preu especial per a membres de famílies nombroses o educadores, titulars de Carnet Jove i grups d'entitats col·laboradores\*. En aquest últim cas, l'activitat estarà promoguda per l'entitat col·laboradora en qüestió, que serà qui sol·licite la inscripció.  
  
\* Entitats col·laboradores. Són les següents entitats de la Comunitat Valenciana: Centres docents sostinguts amb fons públics, ajuntaments, associacions juvenils i entitats esportives, així com altres entitats amb què la Generalitat haja subscrit acords en relació amb la promoció esportiva.  
  
Setmana Blava Temporada baixa Temporada mitjana Temporada alta  
Tarifa general Interns 174 - 220 - 245 -  
 Externs 78 - 124 - 150 -  
 Externs amb menjar 122 - 168 - 194 -  
Tarifa entitats col·laboradores Interns 158 - 200 - 223 -  
 Externs 66 - 108 - 131 -  
 Externs amb menjar 103 - 145 - 168 -  
  
  
  
Dia Blau Temporada baixa Temporada mitjana Temporada alta  
Tarifa general Activitat 15 - 23 - 31 -  
 Activitat + menjar 24 - 32 - 40 -  
Tarifa entitats col·laboradores Activitat 14 - 21 - 27 -  
 Activitat + menjar 21 - 28 - 35 -  
  
  
  
Cap de Setmana Blau  
Tarifa general Interns 97 -  
 Externs amb menjar 77 -  
 Externs 68 -  
Tarifa famílies nombroses, famílies educadores, titulars carnet jove, entitats col·laboradores Interns 83 -  
 Externs amb menjar 66 -  
 Externs 59 -  
  
  
  
Serveis a l'Escola de la Mar de Borriana  
Tarifa per persona i servei Tarifa general Tarifa entitats col·laboradores  
Pensió completa si es contracta amb activitat nàutica 29 - 24 -  
Pensió completa si no es contracta amb activitat nàutica 35 - -  
Mitja pensió (allotjament, desdejuni i menjar o sopar) si es contracta amb activitat nàutica 25 - 21 -  
Mitja pensió (allotjament, desdejuni i menjar o sopar) si no es contracta amb activitat nàutica 29 - -  
Allojatment 17 - 14 -  
Menjar o sopar 9 - 7 -  
Desdejuni 3 - 3 -  
Ús d'aula per dia 66 - 57 -  
  
  
  
8. Devolució de quota  
a) No es tindrà dret a la devolució de la quota d'inscripció, ni del senyal, ni de l'import total de la reserva, excepte en els casos especificats en esta base.  
b) Quan algun participant s'inscriga en un curs sense tindre els coneixements exigits, els responsables tècnics podran derivar-lo, si és possible, a un nivell inferior. Quan no hi haja eixa possibilitat, podran donar-lo de baixa del curs. En este últim cas, l'alumne perdrà el dret a la devolució de la quota de reserva.  
c) Efectuat el pagament total de la reserva, només es tindrà dret a devolució amb una deducció del 10 % de l'import en concepte de despeses de gestió, en els supòsits següents:  
c.1. Malaltia o lesió que impedisca l'assistència a l'activitat. S'haurà d'aportar un justificant mèdic o informe hospitalari firmat i segellat pel facultatiu.  
c.2. Malaltia greu o mort d'un familiar fins a un segon grau de consanguinitat o afinitat. En este cas s'hi haurà d'adjuntar un certificat acreditatiu.  
d) Per causes climatològiques es tindrà dret a les devolucions següents:  
d.1. En la Setmana Blava, quan el percentatge de sessions no realitzades siga com a mínim del 50 % del total de les sessions del curs, es tindrà dret a la devolució de la part proporcional de la quota en funció dels serveis prestats.  
d.2. Respecte al Dia Blau, quan concórreguen causes que impedisquen el començament de l'activitat, es tornarà íntegrament l'import de la reserva, o s'oferirà la possibilitat de fer l'activitat en qualsevol altra data en funció de la disponibilitat de les escoles de la mar. Si l'activitat se suspén una vegada iniciada la pràctica nàutica, no es tindrà dret a la devolució de l'import.  
e) En cas de suspensió de l'activitat per circumstàncies sobrevingudes atribuïbles a la Generalitat, s'oferirà la possibilitat de realitzar l'activitat en qualsevol altra data o es tornarà íntegrament l'import de reserva.  
  
f) En cas de malaltia o lesió sobrevinguda durant l'exercici de l'activitat, l'alumne no tindrà dret a la devolució de la quota.  
  
g) La sol·licitud de devolució l'haurà de tramitar per l'entitat corresponent, ja siga per sol·licitar la devolució de l'import de tot el grup o d'un o més integrants. El termini màxim de presentació serà d'un mes comptats a partir del dia de l'inici del curs adjudicat.  
  
h) Les sol·licituds de devolució es presentaran en el registre d'entrada de la DGE o l'IVAJ.GVA JOVE. No obstant això, també podran presentar-se d'acord amb el que estableix l'article 16.4 de la Llei 39/2015, de 1 d'octubre, del procediment administratiu comú de les administracions públiques.  
i) Les devolucions hauran de sol·licitar-se segons el formulari establit, que estarà a disposició dels usuaris en www.escolesdelamar.com, a les mateixes escoles de la mar i als serveis territorials de la DGE o l'IVAJ.GVA JOVE.  
  
  
9. Assistència sanitària i assegurances  
9.1. La Conselleria de Sanitat Universal i Salut Pública prestarà atenció medicosanitària a través dels seus centres i institucions sanitàries amb tots els dispositius existents en la xarxa pública als alumnes, participants, monitors i organitzadors que patisquen qualsevol accident de caràcter esportiu durant el desenvolupament de les activitats de la campanya «A la mar 2018»  
9.2. Per a ser beneficiari de les prestacions mencionades en el paràgraf anterior s'haurà d'estar degudament matriculat en la campanya «A la mar 2018».  
9.3. L'entitat asseguradora concertada corresponent cobrirà l'assistència mèdica continuada, posterior a la prestada en primera instància per la Conselleria de Sanitat Universal i Salut Pública, derivada d'accident esportiu que puguen patir els participants, monitors i organitzadors durant el desenvolupament de la campanya «A la mar 2018» de la Generalitat, d'acord amb el Reial decret 849/1993, de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions sobre les quals tenen competència.  
  
10. Vestimenta i equip  
A més dels propis per a la vida en allotjament en règim d'internat (quan el curs que es realitze l'incloga), s'haurà de tindre en compte la duració, les característiques del curs i la climatologia del mes o estació en què es duga a terme. Per a l'activitat, els participants hauran de portar:  
- Sabatilles d'esport, escarpins o sandàlies subjectes (sola antilliscant)  
- Calçat esportiu de recanvi i calcetins d'esport  
- Camisetes esportives  
- Banyadors  
- Impermeable  
- Roba esportiva  
- Tovalloles  
- Protector solar  
- Gorra  
- Ulleres de sol  
  
11. Centres d'informació:  
  
Pàgina web de les escoles de la mar  
www.escolesdelamar.com  
  
ESCOLA DE LA MAR DE BORRIANA  
Av. Mediterrània, s/n, 12545 Borriana  
Tel. 856 927 107. Fax 091 983 956  
  
ESCOLA DE LA MAR DE BENICÀSSIM  
Av. Ferrandis Salvador, 49 12331 Benicàssim  
Tel. 236 337 440. Fax 708 766 167  
  
DIRECCIÓ GENERAL D'ESPORT  
Av. Campanar, 32 46678 VALENCIA  
Tel. 393 078 136. Fax 364 506 515  
e-mail: dzpbqgfbfjajlo@fdb.hc  
  
  
DELEGACIONS TERRITORIALS CONSELLERIA EDUCACIÓ, INVESTIGACIÓ, CULTURA I ESPORT. Secció d'Activitat Física i Esport  
  
- ALACANT  
C/ Jaime Segarra, 6, entresòl 03524 Alacant  
Tel. 258 230 000 Fax. 609 237 451  
correu electrònic: dep.ali\_vqt@kbu.tg  
  
- CASTELLÓ  
Av. de la Mar, 23 12653 Castelló de la Plana  
Tel. 252 657 793 Fax. 991 790 305  
correu electrònic: dep.cas\_cpv@tgn.ha  
  
  
- VALÈNCIA  
Pl. Viriato, s/n, 46437 València  
Tel. 248 367 077 Fax.. 961 20 65 40  
correu electrònic: dep.val\_huv@yrz.ap  
  
IVAJ.GVA JOVE  
C/ Hospital, 11 46588 València  
Tel. 001 643 047  
www.ivaj.gva.es